جمهور باشقانی رجب طیب اردوغان اینگیلیس موسیقیچی یوسف ایسلامین کنسرتینه باخیب.
1960-1970-جی ایللرده "Cat Stevens " آدلی آلبوم‌لاری ایله ایز بوراخان، 1977-جی ایلده مسلمان‌لیغی سئچن و"یوسف ایسلام" آدینی گؤتورن اینگیلیس صنتعچی آنکارادا بئشتپه میللت کنگره و مدنیت مرکزینده کنسرت پروقرامی ایله چیخیش ائدیب.
کنسرتده جمهور باشقانی اردوغان و خانیمی امینه اردوغان، باشقان یاردیمجیسی فوات اوکتای، جمهور باشقانلیغی کابینه‌سی‌نین عضو‌لری یوسف ایسلامین حیات یولداشی فوزیه مبارک علی و اوغلو محمد ایسلام دا ایشتیراک ائدیب‌لر.
اینگیلیس موسیقیچی ماهنی‌لار آراسیندا قوناق‌لارلا صحبت ده ائدیب.
کنسرتده بیر چوخ اونودولماز اثرلرینی ایفا ائدن اینگیلیس موسیقیچی یوسف ایسلام بیر ساعات‌دان چوخ صحنه‌ده قالیب.
کنسرت‌دن سونرا یوسف ایسلام جمهور باشقانی اردوغانا گیتار هدیه ائدیب.
امینه اردوغان سوسیال مئدیا حسابیندا ائتدیگی پای‌لاشیمیندا دونیا شؤهرت‌لی موسیقیچی یوسف ایسلام و عائله‌سینی تورکیه-ده قوناق ائتمک‌دن چوخ ممنون اولدوق‌لارینی بیلدیریب:
"او، موسیقی دیلینی عکس ائتدیرن اثرلری ایله قلب‌لریمیزه سس لندی. خصوصیله ده خالق شاعریمیز یونوس امره‌دن ایلهام‌لانان ماهنینی حیران‌لیقلا دینله‌دیک" ایفاده‌لردن ایستیفاده ائدیب.
